Azad Dêrikî

Azad Dêrikî (Fixredîn Emîn Muhamed Torî) nivîskar û pêşmergeyekî kurd bû ku di sala 1959an li gundê Kassanê ser bi bajarê Dêrika Hemko li başûr rojavayê Kurdistanê ji dayîk bûye.

 Jînenîgarî 
Azad Dêrikî li gundê Kassanê xwedina xwe ya destpêkî bi dawî aniye. Xwendina xwe ya Amadeyî û ya Navendî li bajarê Dêrazorê li sala 1978-1979 bi dawî aniye. Paşê berê xwe daye Şamê û li wir xwendina xwe berdewam kir û di heman dem de mamoste bû li xwendingeha gundê Kassanê. Derçûyê Koleja Wêje ya zanîngeha Şamê, beşê Cografî di sala 1983-1984.

Bûye mamoste li Amadeyî û Navenciyên bajarê Dêrikê tako beşdariya wî digel pêşmergeyên partiya PDK-Irak li bihara 1991ê de di Serhildana Adarê de.

Hêj genc bû dema beşdarî di bizava azadîxwaziya kurdî li Sûriya kir, ciwanek çalak û xebatker bû di nav miletê xwe de, lewma cihekê Taybet di dilê wan de hebû û di civat û civînan de rêzkirtinek mezin hebû.

Dema beşdarî kirî di bizava Azadîxwaziya kurdî de gelek pile û berpirsyarî wergirtin û çalakiyên wi berçav bûn. Zîrkbûna wi hêla çavin dijmînan lêvebin û bi çavek reş berê xwe bidine û çend caran ji ber rolê wi yê diyar û rast gotinên wî, ew bû armanca dijmîna û dûvelankê wî, wan li Suriyê hewlidanê tîrorkirina wî bikin lê ji destên wan qurtal bû bi rengekê kesekî bawer nedikir û ji wê rojê were êrîşên xwe dijwartir kirin lê belê nekarîn bigihin wî tako beşdarî kirî di Serhildana Bihara 1991ê de.

Beşdarî kiriye di şoreşa kurdî de li Başûrê Kurdistana, di rojên despêkê de ji Serhildana Buhara 1991 an de bûye Pêşmergeyek di rêzên PDK de.

Jiber rolê wî yê berçav û zanebûna wî ya Siyasî û çalakiyên wî yên Netewî û Soreşgêrî û Rewşenbîriya wî ya berfireh bûye:

· Kadir li Bereyî Kurdistan li Zaxo.

· Serperstê Dergehê Ibrahîm Xelîl (Qapî yê- Zaxo) yê Sînor.

· Endam di Lijna(komîta) Navça Zaxo-PDK da.

· Endam di Nivîsgeha Rêkxistina Leşkerî ya (Supayî 1) da li Duhokê-Zawite.

· Pişkdarî kirye di Kongirê 11 da yê PDK li Sala 1992 weko Endamek helbijartî ji devera Zaxo û bûye Endamê Lijna Ragehandinê di Kongire de weko Nûyinerê (Tayê 1) PDK

· Berpirsê Ragehandinê û Radio ya FM di Lijna Navça Zaxo da

· Endam li Lijna(komîta) Navça Zaxo-PDK bo cara duwem di heman dem de Berpirsê Ragehandinê di Lijna Navça Zaxo û Berpirsê Radioya FM

Jiber ko ji Xame ya wî û Bizavên wî zor ditirsan lewma xwestin wî Tîror bikin li şeva 23/ li Zaxo.

Xwedî xêzan bû û şeş zarokên wî hebûn.

 Berhem 
Çendîn gotar û nivîsînên wî yên civakî, dîrokî, siyasî û hizrî di kovar û rojnameyên kurdî da belav bune, bi taybetî di kovara Metîn û Rojnama Xebat de.

 Pirtûk 

 1995 Çerxên berî Dîrokê di Welatê dinavbera herdû Avan de. Bi erabî li sala 1995 de li Duhokê li çapxana Hawar hatiye çapkirin
 1998 Bajarên Kurda ‘Welatê xwe binase’ li sala 1998 li Hewlêrê û Almaniya ji layê Hevbendiya KAWA ya filokorê kurdî hatiye çapkirin
 Kassan dinavbera kevi û nû de destnivîs
 Sûriya îro û guherînên çav li rê destnivîs
 Jiyana min ya Siyasî destnivîs

 Girêdanên derve 
Malpera Azad Dêrikî 

Kategorî:Jidayikbûn 1959
Kategorî:Kuştiyên cengê (PDK)
Kategorî:Mêr
Kategorî:Nivîskar
Kategorî:Pêşmerge
Kategorî:Siyasetmedarên Partiya Demokrat a Kurdistanê